**Tehnilised kirjeldus**

**Tapa Valla Gümnaasiumi tualettruumide ümberehitamine**

**Hoone asukoht ja paiknemine**

Tapa Valla Gümnaasium, Nooruse tn 2, Tapa 45106

**Hankija eesmärk**

Hankija põhieesmärgiks on tähtaegselt, eelarvekohaselt ja optimaalsete kuludega teostada Tapa Valla Gümnaasiumi tualettruumide ümberehitus. Tualettruumide kõrval asuv Tapa Valla Köök töötab remonttööde ajal. Samas hoones töötab ka lasteaed (laste magamisaegadel on suurt müra tekitavad tööd välistatud). Ümberehitustööd tuleb teostada uue kooliaasta alguseks.

**Hanke kirjeldus ja nõuded pakkujale**

Ümberehitatavate tualettruumide asukohta vt lisatud hoone esimese korruse plaanilt (ruumid 52, 59, 60, 61 ja 62). Tööd teostatakse vastavalt sisekujunduse projektile (kasutada projekti kontseptsioonis toodud viimistlusmaterjale ja sanitaartehnilisi seadmeid). Ventilatsioonile, vee- ja kanalisatsioonitorustikele ning elektritöödele teeb tööjoonised pakkuja.

Täpsemad tööde kirjeldused:

• sanitaarseadmete jms demonteerimine;

• olemasolevate vaheseinte ja ripplagede lammutamine koos ukseavade õigesse mõõtu lõikamisega;

• vanade torustike demonteerimine;

• põrandate lammutamine;

• põranda alla uute kanalisatsioonitorude paigaldamine ja ühendamine keldris väljavahetatava kanalisatsiooni magistraaltoruga;

• keldris asuva malmist kanalisatsiooni magistraaltorustiku välja vahetamine uue 160 mm plasttoruga ja kõikide haruühenduste taastamine (vt joonist torustikud keldris);

• uute veetorustike ehitus (vt ka torustikud keldris);

• uute aluspõrandate ehitus;

• uute vaheseinte ehitus;

• uute ripplagede ehitus;

• uute uste paigaldamine;

• seinte ja põrandate plaatimine;

• uute sanitaartehniliste seadmete paigaldamine;

• ventilatsiooni ehitus;

• elektriinstallatsiooni tööd ja valgustus. Kasutada Dali süsteemile vajalikku 5-soonelist kaablit;

• ATS

• aksessuaarid vastavalt sisekujundusjoonisele.

Hankes osaleja peab olema registreeritud äriregistris.

Pakkuja on kohustatud objektida eelnevalt kohapeal tutvuma, et fikseerida töömaht. Pakkumusmenetluse objektiga tutvumine kokkuleppel hankijaga. Pakkujatel palun eelnevalt kohaletulek registreerida e-maili teel mati.tamm@tapa.ee.

**Tööde teostamise aeg**

Edukaks tunnistatud pakkuja kohustub teostama tööd ajavahemikul **11.07-30.08.2024**. Tualettruumid peavad olema kasutamiseks valmis alates **30.08.2024.**

**Tööde korraldus**

Ehitustööde teostamisel tuleb kinni pidada kõikidest kehtivatest kvaliteedinõuetest. Täita tuleb kõiki kehtivaid ehitusnõudeid.

**Objekti lõplik süvakoristus**

Töövõtja kohustused koristamisega seonduvalt:

• Töömaal tolmu leviku tõkestamine selle kokku kogumise teel (rakendama meetmed tolmu leviku tõkestamiseks)

• Objekti lõppkoristus enne Tellijale üleandmist.

**Muud tingimused**

Tellija eeldab, et Töövõtja on objekti olemasoleva olukorraga tutvunud ning oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde kogemusele. Pakutu suhe tegelikkusesse on Töövõtja risk.

Garantiiaeg teostatud töödele vähemalt kaks aastat. Töövõtja teostab selle perioodi jooksul vajadusel garantiilist remonti ja sellega kaasnevaid erakorralisi hooldusi.